Versailles

:*Ovo je članak o gradu *'Versaillesu**. Za palaču u Versaillesu, pogledajte [[Versajski dvorac|Versajska palača]]. Za ostala značenja, pogledajte [[Versailles (razdvojba)]].''

**Versailles** [[Međunarodna fonetska abeceda|[vɛʀˈsɑːj]]] je francuski grad ([[Francuske općine|općina]]) u departmanu [[Yvelines]]. Grad je predgrađe [[Pariz]]a, a prije je služio kao de facto glavni grad Francuskog kraljevstva. Širom svijeta grad je poznat po [[Versajski dvorac|Versajskoj palači]] koja je bila kraljevski dvor.

== Etimologija ==

Ime Versaillesa vjerojatno dolazi od [[latinski jezik|latinske]] riječi ''versare'', okrenuti. Izraz se izvorno koristio od 11. stoljeća za površine koje se obrađuju.

Za vrijeme [[Francuska revolucija|Francuske revolucije]] grad je preimenovan u ''Berceau-de-la-Liberté''. tj. „kolijevka slobode”.

== Historija ==

[[1083]]. u povelji opatije Saint-Pair iz Chartresa spominje se stanoviti Hugues de Versailles što je prvi spomen imena. Sve do [[1678]]. kada Luj XIV. odlučuje prebaciti dvor i vladu u Versailles, ovo je bilo malo selo okruženo šumama. Dolaskom kralja i njegovog dvora 6. svibnja 1682. ovo malo mjesto ubrzano se razvija, te za kraja vladavine Luja XIV. ima oko 30  000 stanovnika. Grad se nastavlja razvijati i za vrijeme njegovih nasljednika, te do revolucije ima oko 50 000 stanovnika.

Važnost grada počinje opadati odlaskom vlasti iz njega. Ovo opadanje prestaje nakon 1871. godine, kada je uspostavom [[Pariška komuna|Pariške komune]] vlast premještena u Versailles, kojeg je napustila tek 1879. godine.

Kasnije Versailles se razvija kao provincijski grad, s važnom turističkom ulogom. Postaje ponovno slavan potpisivanjem [[Versajski sporazum|Versajskih]] ugovora koncem [[Prvi svjetski rat|Prvog svjetskog rata]].

Danas je rastom pariških predgrađa, Versailles, koji je doživio veliki gospodarski i demografski razvoj, uključen u parišku aglomerizaciju. Uloga grada kao upravnog i pravnog središta pojačana je [[1960-e|1960-ih]] i [[1970-e|1970-ih]], kad je grad postao središte zapadnih predgrađa [[Pariz]]a.

== Geografija ==


Općina Versailles nalazi se 19 [[kilometar|km]] jugozapadno od [[Pariz]]a. Iako je [[prefektura]] departmana [[Yvelines]], ne nalazi se u njegovom središtu, neko blizu granice s departmanom [[Hauts-de-Seine]].

Granične općine su prema sjeveru [[Rocquencourt]] i [[Le Chesnay]], prema zapadu [[Bailly (Yvelines)|Bailly]] i [[Saint-Cyr-l'École]], prema jugu [[Guyancourt]], [[Buc (Yvelines)|Buc]] i [[Jouy-en-Josas]], prema istoku [[Vélizy-Villacoublay]], [[Viroflay]], te prema sjeveroistoku, tri općine u departmanu Hauts-de-Seine : [[Vaucresson]], [[Marnes-la-Coquette]] i [[Ville-d'Avray]]. Općinsko područje nalazi se na krečnjačkom močvarnom platou koje se nalazi na 100 do 150 metara nadmorske visine, te koje graniči na jugu s dolinom rijeke [[Bièvre]], dok se na jugozapadu i sjeveroistoku nalaze brda, a na zapadu se produžuje na versajsku nizinu. Ovo područje je odvodnjeno s dva potoka, ru de Marivel na istoku koji se u [[Sèvres]]u spaja u [[Seine]]u i ru de Gally koji se u [[Beynes (Yvelines)|Beynes]] spaja u rijeku [[Mauldre]]. Tok ovih riječica je izmijenjen zbog urbanizacije, tok potoka ru de Gally je skraćen za vrijeme gradnje palače i kopanja kanala ([[Grand Canal (Versailles)|Grand Canal]]).

Urbanistički dio Versaillesa sastoji se od šest glavnih četvrti:

* četvrt Chantiers, s istoimenim kolodvorom.
* četvrt Saint-Louis, u blizini palače, u kojoj se nalazi povijesna zona s katedralom Saint-Louis, loptalištem itd.
* četvrt Notre-Dame, simetrična četvrti Saint-louis, gdje se nalazi crkva Notre-Dame i trgovačka ulica.
* stambene četvrti Montreuil, Porchefontaine i Clagny-Glatigny.
* povijesna četvrt Montbauron, čije se ime danas praktički ne koristi.

Važne su i četvrti Jussieu Petits-Bois, Picardie i Satory.

== Uprava ==

Versailles je sjedište prefekture [[Yvelines]]a, potprefekture Versaillesa i tri kantona. Versailles je označen kao prefektura departmana [[Seine-et-Oise]] stvaranjem departmana u ožujku [[1790]]. Nakon reforme u siječnju [[1968]]. koja je dovela do raspada departmana Seine-et-Oise, grad je postao glavno mjesto novog departmana Yvelines koji čini oko 40% površine starog departmana. Od [[2002]]. godine, Versailles je središnje mjesto zajednice općina Grand Parc, koja je nazvana po velikom parku Luja XIV. U ovoj zajednici živi oko 150 000 stanovnika Yvelinesa, a od [[2003]]. pridružena je i općina [[Bièvres (Essonne)|Bièvres]] iz departmana [[Essonne]].

Od [[1792]]. godine, Versailles je sjedište jedne od trideset akademija, tj. upravne jedinice ministarstva obrazovanja, a pokriva zapadno područje starog departmana Seine-et-Oise, tj. [[Essonne]], [[Hauts-de-Seine]], [[Yvelines]] i [[Val-d'Oise]].

[[1975]]. godine, Versailles je postao sjedište prizivnog suda čija se ovlaštenja prostiru na područje deparmana [[Eure-et-Loir]], [[Hauts-de-Seine]], [[Val-d'Oise]] i [[Yvelines]].

Versailles je sjedište i [[dijeceza|dijeceze]] [[Katoličanstvo|Katoličke Crkve]] koja je stvorena [[1790]]., te je pod upravom pariške nadbiskupije.

Iako je [[Pariz]] uvijek ostao službeni glavni grad Francuske, Versailles je nekoliko puta bio sjedište središnje vlasti, te time zapravo glavni grad države:

* od svibnja [[1682]]., kada je [[Luj XIV]]. odlučio premjestiti dvor i vladu iz Pariza u Versailles, pa sve do rujna [[1715]]. (smrt Luja XIV.), kada je regent [[Filip Orleanski]] odlučio premjestiti se u Pariz,
* od lipnja [[1722]]., kada je kralj [[Luj XV.]] premjestio dvor u Versailles , pa do listopada [[1789]]. kada je narod prisilio kralja Luja XVI. na povratak u Pariz.
* od [[20. 3.|20. ožujka]] [[1871]]., kada su vlada [[Treća francuska republika|Treće Republike]] i parlament pobjegli u Versailles, bježeći od ustanka [[Pariška komuna|Pariške komune]], do studenog [[1879]]., kada je izborom [[Jules Grévy|Julesa Grévya]] na mjesto predsjednika vraćena vlada i parlament u Pariz.

Versailles je također vrlo važan garnizonski grad još od razdoblja monarhije. U vojnim i obrambenim organima zaposleno je oko 7000 civila i vojnika, većinom visokoobrazovanih i smještenih u četvrt Satory.

=== Općinska vlast ===
Općinsko vijeće sastoji se od 53 vijećnika.



== Stanovništvo ==

[[1999]]. godine, 87.9% stanovništva u Versaillesu činilo je stanovništvo rođeno u [[Kontinentalna Francuska|Kontinentalnoj Francuskoj]], 0.9% stanovništva rođeno je u prekomorskim područjima Francuske, a 4.2% su francuski državljani koji su rođeni izvan Francuske. Imigranti čine ostatak stanovništva.



::**Razvoj stanovništva** <small>**(izvor INSEE / EHESS - wikipedijina grafička izvedba)*'</small>

<timeline>
Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.7,0.9,0.7)

ImageSize = width:650 height:350
PlotArea = left:50 bottom:50 top:30 right:30
DateFormat = x.y
Period = from:0 till:100000
TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=
  bar:1800 text:1800
  bar:1901 text:1901
  bar:1911 text:1911
  bar:1921 text:1921
  bar:1926 text:1926
  bar:1936 text:1936
  bar:1946 text:1946
  bar:1954 text:1954
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:30 align:left

  bar:1800 from:0 till: 27574
  bar:1901 from:0 till: 54982
  bar:1911 from:0 till: 60458
  bar:1921 from:0 till: 64753
  bar:1926 from:0 till: 68574
  bar:1936 from:0 till: 73839
  bar:1946 from:0 till: 70141
  bar:1954 from:0 till: 84445
  bar:1962 from:0 till: 86759
  bar:1968 from:0 till: 90829
  bar:1975 from:0 till: 94145
  bar:1982 from:0 till: 91494
  bar:1990 from:0 till: 87789
  bar:1999 from:0 till: 85726

PlotData=
  bar:1800 at: 27574 fontsize:S text: 27574 shift:(-14,5)
  bar:1901 at: 54982 fontsize:S text: 54982 shift:(-14,5)
  bar:1911 at: 60458 fontsize:S text: 60458 shift:(-14,5)
  bar:1921 at: 64753 fontsize:S text: 64753 shift:(-14,5)
  bar:1926 at: 68574 fontsize:S text: 68574 shift:(-14,5)
  bar:1936 at: 73839 fontsize:S text: 73839 shift:(-14,5)
  bar:1946 at: 70141 fontsize:S text: 70141 shift:(-14,5)
  bar:1954 at: 84445 fontsize:S text: 84445 shift:(-14,5)
  bar:1962 at: 86759 fontsize:S text: 86759 shift:(-14,5)
  bar:1968 at: 90829 fontsize:S text: 90829 shift:(-14,5)
  bar:1975 at: 94145 fontsize:S text: 94145 shift:(-14,5)
  bar:1982 at: 91494 fontsize:S text: 91494 shift:(-14,5)
  bar:1990 at: 87789 fontsize:S text: 87789 shift:(-14,5)
  bar:1999 at: 85726 fontsize:S text: 85726 shift:(-14,5)

</timeline>

== Gospodarstvo ==
Gospodarstvo Versaillesa obilježavaju tri glavne aktivnosti ili sektora:

* [[turizam]], koji je većinom vezan za palaču koju godišnje posjeti oko tri milijuna ljudi,
* upravne i trgovačke funkcije, većinom vezane za status grada koji je sjedište departmana i raznih administrativnih institucija,
* aktivnosti vezane uz obranu, većinom se odvijaju u četvrti Satory.

Versailles je sjedište Trgovačke i industrijske komore Versailles-Val-d'Oise-Yvelines (*Chambre de commerce et d'industrie de Versailles-Val-d'Oise-Yvelines*), kao i Regionalne trgovačke i industrijske komore Pariz – Île de France (*Chambre régionale de commerce et d'industrie Paris – Île de France*).

== Obrazovanje ==
* [[Univerzitet Versailles Saint-Quentin-en-Yvelines]]

== Kultura ==
=== Značajne osobe ===
* [[Luj XIV]]. (1638.-1715.), rođen u [[Saint-Germain-en-Laye]]u, kralj Francuske od 1661. do 1715.
* [[Luj XV., kralj Francuske|Luj XV.]] (1710.-1774.), rođen u Versaillesu, kralj Francuske od 1715. do 1774.
* [[Luj XVI]]. (1754.-1793.), rođen u Versaillesu, kralj Francuske od 1774. do 1791., te kralj Francuza od 1791. do 1792.
* [[Luj XVII.]] (1785.-1795.)
* [[Luj XVIII., kralj Francuske|Luj XVIII.]] (1755.-1824.), rođen u Versaillesu, kralj Francuske od travnja 1814. do ožujka 1815. i od 1815. do 1824.
* [[Karlo X., kralj Francuske|Karlo X.]] (1757.-1836.), rođen u Versaillesu, kralj Francuske od 1824. do 1830.
* [[Jean-Antoine Houdon]], rođen u Versaillesu 1744., skulptor
* [[Louis-Alexandre Berthier]] (1753.-1815.), francuski maršal i načelnik generalštaba u doba Napoleona
* [[Agathe de Rambaud]] (1764.-1853.) rođena u Versaillesu
* general [[Lazare Hoche]] (1768.-1797.)
* general [[Gaspard Gourgaud]] (1783.-1852.)
* [[François Achille Bazaine]] (1811.-1864.), rođen u Versaillesu, maršal Napoleona III.
* [[Ferdinand de Lesseps]], rođen u Versaillesu 1805.
* kardinal [[Pierre Gerlier]] (1880.-1965.), nadbiskup [[Lyon]]a (1937.-1965.).
* [[Denis Podalydès]], rođen u Versaillesu 1963., scenarist, glumac, i režiser
* [[Michel Gondry]], rođen u Versaillesu 1963., režiser i glazbenik
* [[Jean-Benoît Dunckel]], rođen u Versaillesu 1969., glazbenik
* [[Nicolas Anelka]], rođen u Versaillesu 1979., nogometaš
* [[Fuzati]], rođen u Versaillesu 1981., raper

=== Spomenici ===


* [[Versajski dvorac|Versajska palača]]

Palača je bila sjedište dvora francuskih kraljeva za vrijeme Luja XIV., Luja XV. i Luja XVI. U njoj je [[Engleska]] [[Sporazum u Parizu (1783.)|priznala nezavisnost]] [[Sjedinjene Američke Države|SAD]]-a (1783.), ovdje se dogodilo ujedinjenje [[Nemačko Carstvo|Drugog Reicha]] (1871.), te je ovdje potpisan [[Versajski sporazum|Versajski ugovor]] (1919.) u galeriji ogledala. Palača se još uvijek koristi za izmjene francuskog ustava.

* [[Grand Trianon]]
* [[Petit Trianon]]
* [[Hameau]]
* loptalište
* muzej kočija
* katedrala Saint Louis
* crkva Notre-Dame
* crkva Saint-Symphorien
* Bruxella 1238
* gimnazija Hoche
* kolodvor Versailles - Rive Gauche
* kazalište Montansier

== Sport ==

=== Biciklizam ===
Versailles je 16 puta bio grad u etapi [[Tour de France]]a između 1958. i 1989. Te zadnje godine u zadnjoj etapi između Pariza i Versaillesa, postao je poznat po porazu [[Laurent Fignon|Laurenta Fignona]] kojeg je pobijedio Greg LeMond za osam sekundi nakon 3 000&nbsp;km utrke.

=== Veslanje ===
Cercle Nautique je jedna od najstarijih sportskih društva u gradu. Udruga "Cercle Nautique de Versailles" stvorena je [[1908]]. godine, a većina njenih aktivnosti odvijaju se na Grand Canalu Versajske palače. Cilj udruge je razvijanje [[veslanje|veslanja]] u svim oblicima, te udruga redovito organizira nacionalna i međunarodna natjecanja u veslanju.

=== Ragbi ===

Ovaj sport započinu učenici gimnazije Hoche koji stvaraju udrugu Association Athlétique du Lycée Hoche. I nakon više od jednog stoljeća ovaj sport je još popularan u Versaillesu, a igra se u mnogim školama te u [[ragbi]]jaškom klubu Versailles.

=== Jahanje ===

U gradu bostoji jahački klub "Club Hippique de Versailles" s oko 1 000 članova, a star više od pola stoljeća i svake godine organizira nacionalno jahačko natjecanje, te regionalna i departmanska natjecanja. U gradu se nalazi jahačka akademija Bartabas koja se nalazi u velikoj staji (*Grande Écurie'') palače.

## Zbratimljeni gradovi
:  Nara (Japan)
:  Puškin (Rusija)
:  Canberra (Australija)

## Vanjske veze

* Službena stranica grada 
* Interner stranica turističkog ureda u Versaillesu 
* Versailles na stranici IGN-a  
* Versailles na stranici  INSEE-a
* Pogled iz zraka na općinu Versailles  
* Položaj Versaillesa na Google Mapsu
* [Kategorija Versailles na [dmoz]-u]

## Demografija